Sabahs statsbaners jernbanelinje har utgangspunkt i Tanjung Aru, like sør for bysenteret. Fra terminalen Jesselton Point er det fergeforbindelser til Bandar Labuan, Serasa i Brunei og til nasjonalparken Tunku Abdul Rahman. I bysenteret ligger to bussterminaler for henholdsvis lokalbusser og forbindelser til byer i sørlig retning. I Imanam, nord for bysenteret, er en bussterminal med ruter som går nord- og østover.